Врз основа на чл. 50 од Законот за локална самоуправа („Сл. весник на РМ“ бр. 5/2002) и чл. 51 од Статутот на Општина Аеродром – Скопје („Службен гласник на Општина Аеродром“ бр. 20/2012, 21/2014,23/2014), а согласно чл. 2 ст. 3 и чл. 4 од Правилникот со критериуми за доделување донации и спонзорства број 09-85/15 од 01.03.2018 година („Службен гласник на Општина Аеродром“ бр. 3/2018), Програма за поддршка на спортот во Општина Аеродром за 2019 година, број 09-530/8 од 27.12.2018 година („Службен гласник на Општина Аеродром“ бр. 16/2018) и Одлука број 09-540/12 од 31.10.2019 година („Службен гласник на ОА“ број 13/2019), се објавува

**О Г Л А С**

**за прибирање барања за користење средства од буџетот на Општина Аеродром за 2019 година наменети за поддршка на талентирани спортисти**

Распределбата на средствата од буџетот на Општина Аеродром за 2019 година наменети за поддршка на талентирани спортисти, согласно со Програмата за поддршка на спортот во Општина Аеродром за 2019 година, број 09-530/8 од 27.12.2018 година („Службен гласник на Општина Аеродром“ бр. 16/2018) и Правилникот со критериуми за доделување донации и спонзорства број 09-85/15 од 01.03.2018 година („Службен гласник на Општина Аеродром“ бр. 3/2018), за поддршка на талентирани спортисти, ќе се врши врз основа на критериумите и приоритетите дадени во овој оглас.

1. **Право на пријавување**

Право на пријавување имаат сите заинтересирани спортисти аматери (лица што не остваруваат приходи од спортот) вклучително и лица со телесен инвалидитет што се спортисти аматери, што се истакнале со досегашните постигнати резултати во одреден спорт, што се со адреса на живеење на подрачјето на Општина Аеродром и кои со своите спортски активности придонесуваат за развој на спортот. Спортистите аматери се должни кон пријавата да ги наведат причините и намената за кои ги бараат финансиските средства.

1. **Критериуми за доделување финансиска поддршка**
2. Спортисти аматери (лица што не остваруваат приходи од спортот) вклучително и лица со телесен инвалидитет - што се спортисти аматери
3. Освоено прво место на државно првенство – актуелен државен првак или носител на медал на балканско, европско или светско првенство или куп, репрезентативци (за екипни спортови) – членови на соодветна селекција (се докажува со потврда од федерацијата)
4. Возраст до навршени 28 години
5. Жителство на Општина Аеродром
6. **Потребни документи и услови за учество**
7. Копија од диплома од освоено прво место на државно првенство – актуелен државен првак или носител на медал на балканско, европско или светско првенство или куп, репрезентативци (за екипни спортови) – членови на соодветна селекција, (се докажува со потврда од федерацијата), за лица со телесен инвалидитет – соодветна потврда од надлежна институција или членска книшка од соодветна организација
8. Копија од лична карта или извод од матична книга на родени за малолетни лица/баратели, како доказ за жителство на Општина Аеродром и соодветна возраст
9. Копија од трансакциска сметка на барателот или на родител/старател за малолетни баратели
10. **Висина на финансиската поддршка**

Еднократна финансиска поддршка во износ од 10.000,00 денари по лице.

Општина Аеродром ќе ја доделува еднократната финансиска поддршка во рамките на расположливите средства во буџетот на Општината за таа намена.

1. **Рок и начин на пријавување**

Рокот за поднесување на пријавите е 10 (десет) дена од денот на објавување на огласот на веб-страницата на Општина Аеродром (од 12.11.2019 година заклучно со 21.11.2019 година).

Пријавата со целокупната документација да се достави преку пошта, на адреса:

Општина Аеродром бул. Јане Сандански бр.109б, 1000 Скопје, или во архивата на Општината од 08:30 до 14:00 часот, со назнака  – За поддршка на талентирани спортисти за 2019 година.

Образецот на Пријава може да се симне од веб-страницата на Општина Аеродром, каде што е објавен огласот.

Документите што се некомплетни и ненавремено доставени нема да бидат разгледувани.